smcproject/ml-wiki-sentences huggingface dataset:
ഉണങ്ങിയതും രോഗം ബാധിച്ചതുമായ ഓലകളും നട്ട് മൂന്നു വർഷം വരെ ഉണ്ടാകുന്ന പൂങ്കുലകളും വെട്ടിമാറ്റണം.
കായ്കൾ തുടങ്ങിയാൽ മണ്ടയിൽ 40 ഓലകൾ ഉണ്ടാകത്തക്കവിധം വേണം ഓലവെട്ടാൻ.
വിളവെടുക്കുന്ന സമയത്തും കുറച്ചോലകൾ വെട്ടിമാറ്റേണ്ടതായിവരും.
ക്രമത്തിനേ പാടുള്ളൂ എന്നു മാത്രം.
ഉണങ്ങിയ ഇലകൾ കൊല്ലത്തിൽ ഒരു തവണ വെട്ടി മാറ്റി മണ്ട വൃത്തിയാക്കണം.
വേനൽക്കാലത്ത്‌ ഇത് ചെയ്യുന്നതാണ് കൂടുതൽ നല്ലത്.
പരപരാഗണം നടക്കുന്ന വിളയാണ് എണ്ണപ്പന.
എല്ലാ പെൺപൂക്കളിലും പരാഗണം നടന്നുവെന്നുറപ്പാക്കുന്നതിന് കൃത്രിമ പരാഗണം നടത്താറുണ്ട്.
പരാഗണത്തിനു സഹായിക്കുന്ന വണ്ടിനെ (Elaedobius camerunicus) തോട്ടത്തിൽ വിടുന്നത് സ്വാഭാവിക പരാഗണത്തിന് സഹായകമാകും.
പൂക്കൾ വിരിയുന്ന സമയത്ത്‌ ഈ വണ്ടുകൾ ആൺ പൂങ്കുലയിൽ കൂട്ടം കൂടി പെരുകുകയും പിന്നീട് പെൺപൂക്കളിലും പറന്നെത്തുന്നതിലൂടെ പരാഗണം ഫലപ്രദമാകുകയും ചെയ്യും.
നട്ട്, മൂന്നര-നാല് വർഷത്തിനുശേഷം ആദ്യ വിളവെടുപ്പ്‌ നടത്താം.
പാകമായ പഴങ്ങൾ ഉതിർന്നു വീഴാൻ തുടങ്ങുന്നത് വിളവെടുപ്പിന് സമയമായി എന്ന് സൂചിപ്പിക്കുന്നു.
കൂടുതൽ വിളഞ്ഞുപോയ കായ്കളിൽ നിന്നും ലഭിക്കുന്ന എണ്ണയുടെ അളവും ഗുണവും കുറയും.
ചെറിയ മരങ്ങളിൽ നിന്നും ഉളികൊണ്ട് കുലയുടെ കട മുറിച്ച് കുല വലിച്ചെടുക്കുന്നതാണ് പതിവ്‌.
കുറേകൂടി ഉയരം വെയ്ക്കുമ്പോൾ (10 വർഷം മുതൽ) അരിവാൾത്തോട്ടി ഉപയോഗിച്ചാണ് കുല വെട്ടുന്നത്.
എന്നാൽ വളരെ ഉയരത്തിലുള്ള പനയിൽ കയറി കുല വെട്ടിയെടുക്കേണ്ടി വരും.
സംസ്ക്കരണം
വിളവെടുത്തശേഷം കുലകൾ നാലാക്കി മുറിച്ച് ആവികൊള്ളിക്കുകയോ, തിളച്ച വെള്ളത്തിൽ 30-60 മിനിറ്റ് മുക്കി വെയ്ക്കുകയോ ചെയ്യുന്നു.
ഇത് എണ്ണയിലുള്ള കൊഴുപ്പിനെ വിഘടിപ്പിക്കുന്ന എൻസൈമുകളെ നിർവീര്യമാക്കി ഫാറ്റി ആസിഡിൻറെ അളവ് കൂട്ടുന്നതിനും, ചതയ്ക്കുന്നതിന് സൗകര്യപ്പെടുന്ന വിധത്തിൽ പനങ്കുരു മൃദുവാക്കുന്നതിനും സഹായിക്കും.
കുലയിൽ നിന്നും വേർപ്പെടുത്തിയത്തിനുശേഷം കുരു ചതച്ച് വീണ്ടും ചൂടാക്കി ഹൈഡ്രോളിക് പ്രസ്സിൽ പിഴിഞ്ഞെടുക്കുന്നു.
ഇങ്ങനെ കിട്ടുന്ന എണ്ണ ശുദ്ധീകരിക്കുന്നതിനായി വീണ്ടും തിളപ്പിക്കുകയും വെള്ളത്തിനു മുകളിൽ തെളിയുന്ന എണ്ണ ഊറ്റിയെടുക്കുകയും ചെയ്യുന്നു.
ടെനീറ എന്ന സങ്കരയിനമാണ് (ഡ്യൂറXപിസിഫെറ) വ്യവസായിക അടിസ്ഥാനത്തിൽ കൃഷി ചെയ്യാൻ ശുപാർശ ചെയ്തിട്ടുള്ള ഏക ഇനം.
ചിത്രശാല എണ്ണപ്പനയുടെ ചിത്രങ്ങൾ പനങ്കുല
അവലംബം http://www.celkau.in/Crops/Plantation%20Crops/ennappana.aspx
എണ്ണപ്പൈൻ ഇംഗ്ലീഷ് വിലാസം https://ml.wikipedia.org/wiki/Kingiodendron_pinnatum
പശ്ചിമഘട്ടത്തിലെ 1000 മീറ്റർ വരെ ഉയരമുള്ള മലകളിലെ നിത്യഹരിതവനങ്ങളിൽ ഉണ്ടാകുന്ന ഒരു വന്മരമാണ് കിയാവ്, എണ്ണപ്പൈൻ, ചുക്കെണ്ണപ്പൈൻ എന്നെല്ലാം അറിയപ്പെടുന്ന കൊളവ് .
( ശാസ്ത്രീയനാമം : Hardwickia pinnata ) .
കാട്ടിൽനിന്നും തൈ പറിച്ചുനട്ട് വളർത്താം.
ഉറപ്പുള്ള കാതൽ ഫർണിച്ചറുണ്ടാക്കാൻ കൊള്ളാം.
കമ്പോളത്തിൽ മലബാർ മഹാഗണി എന്ന പേരിൽ ഇത് ലഭ്യമാണ്.
ഇന്ത്യയിൽ മാത്രമാണ് ഈ മരം കാണപ്പെടുന്നത്.
ഒരു താണതരം വാർണിഷ് ഉണ്ടാക്കാൻ പറ്റിയ ഒളിയോറെസിൻ ഈ മരത്തിൽ നിന്നും ശേഖരിക്കാറുണ്ട്.
80 സെന്റിമീറ്ററോളം വ്യാസമുള്ള മരത്തിൽനിന്നും പത്തുവർഷത്തിലൊരിക്കൽ 50 ലിറ്ററോളം ഒളിയോറെസിൻ കിട്ടും.
തറനിരപ്പിൽ നിന്നും ഒരു മീറ്റർ ഉയരത്തിൽ തടിയുടെ കേന്ദ്രം വരെ എത്തുന്നതും രണ്ടു സെന്റിമീറ്റർ വ്യാസമുള്ളതുമായ ദ്വാരമുണ്ടാക്കിയാണ് കറ ശേഖരിക്കുക.
ഈ കറ ടർപെന്റൈൻ ചേർത്ത് വാർണീഷാക്കും .
നിത്യഹരിതവൃക്ഷമായ എണ്ണപ്പൈൻ സമുദ്രനിരപ്പിൽ നിന്നും 1000 മീറ്റർ ഉയരമുള്ള പ്രദേശങ്ങളിലാണ് സാധാരണ കാണപ്പെടുന്നത് .
ഇലകൾക്ക് 5 - 7 സെന്റമീറ്റർ നീളവും 3 സെന്റമീറ്റർ വീതിയും ഉണ്ടാകും.
മരത്തിന്റെ തൊലിക്ക് നേർത്ത തവിട്ടു നിറമാണ്.
പച്ച നിറത്തിലുള്ള ശാഖകൾക്ക് കാതലില്ല.
വർഷത്തിൽ രണ്ടു പ്രാവശ്യം പുഷ്പിക്കുന്നു.
ചെറിയ പൂക്കൾക്ക് വെള്ള നിറമാണ്.
വരൾച്ചയും ശൈത്യവും താങ്ങാനാകാത്ത വൃഷത്തിന്റെ സ്വാഭാവിക പുനരുത്ഭവം വനത്തിൽ നന്നായി നടക്കുന്നു.
ഫർണിച്ചർ നിർമ്മാണത്തിനും മറ്റും ഉപയോഗിക്കുന്നു.
തടിയ്ക്ക്‌ വെള്ളയുണ്ട്‌.
വെള്ളയ്ക്ക്‌ ഈട്‌ തീരെയില്ല.
കാതലിന്‌ നല്ല ഈടും ഉറപ്പും ബലവുമുണ്ട്‌.
മിനുസപ്പണികൾക്കും ഘന ഉരുപ്പടികൾക്കും അത്യുത്തമം.
പഴകുംതോറും തടിയിലുള്ള ഒളിയോറസിൻ പ്രതലത്തിളക്കം കുറയ്ക്കുന്നതുകൊണ്ട്‌ ഫർണിച്ചറിന്‌ ഈ തടി വ്യാപകമായി ഉപയോഗിക്കാറില്ല.
എങ്കിലും മലബാർ മഹാഗണി എന്ന പേരിൽ ഇതു കമ്പോളത്തിൽ വിറ്റുവരുന്നു.
മരത്തിൽ നിന്നും ഒളിയോറസിൻ എന്ന എണ്ണ ഊറ്റി എടുക്കുന്നതിനാൽ ഇവ വംശനാശത്തിന്റെ വക്കിലാണ്.
വാർണീഷുണ്ടാക്കുവാനായി തടി തുരന്ന് എണ്ണ കവർന്നെടുക്കുന്നു.
ഭൂനിരപ്പിൽ നിന്നും മരത്തിന്റെ ഒന്നര മീറ്റർ ഉയരത്തിൽ തടി തുരന്ന് ഈറ്റ കുഴൽ പ്രവേശിപ്പിച്ചാണ് എണ്ണ ഊറ്റിയെടുക്കുന്നത്.
80 സെന്റിമീറ്ററോളം വ്യാസമുള്ള മരത്തിൽനിന്ന്‌ പത്തു വർഷത്തിലൊരിക്കൽ 50 ലിറ്ററോളം ഒളിയോറസിൻ കിട്ടും.
ഈ പ്രവൃത്തിമൂലം മരം വളരെ വേഗം ഉണങ്ങി നശിക്കുന്നു.
ഈ മരത്തിൽ നിന്നും ലഭിക്കുന്ന ഒളിയോറസിൻ എന്ന എണ്ണ ഗൊണേറിയയ്ക്കും മറ്റു ലൈംഗിക മൂത്രാശയരോഗങ്ങൾക്കും മരുന്നായി ഉപയോഗിക്കുന്നു.
ആനകളുടെ മുറിവ്‌ ഉണക്കാനും ഇത്‌ ഉപയോഗിക്കാറുണ്ട്‌.
ആവാസവ്യവസ്ഥയുടെ നാശത്താലും അമിതമായ ഉപയോഗം മൂലവും വംശനാശത്തിന്റെ വക്കിലാണ് ഈ മരം.
അവലംബം http://www.theplantlist.org/tpl/record/ild-32646%5Bപ്രവർത്തിക്കാത്ത+കണ്ണി%5D http://zipcodezoo.com/plants/k/kingiodendron_pinnatum/ പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും ഔഷധഗുണങ്ങളെപ്പറ്റി Biochemical activity of endangered medicinal plant Kingiodendron pinnatum http://www.biotik.org/india/species/k/kingpinn/kingpinn_en.html Archived 2010-07-25 at the Wayback Machine .
വിക്കിസ്പീഷിസിൽ Hardwickia pinnata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
എണ്ണച്ചോർച്ച Kelp after an oil spill Oil slick from the Montara oil spill in the Timor Sea, September 2009
മനുഷ്യന്റെ പ്രവൃത്തി മൂലം ദ്രാവകരൂപത്തിലുള്ള പെട്രോളിയം ഹൈഡ്രോകാർബൺ പരിസ്ഥിതിയിലേക്ക്, പ്രത്യേകിച്ച് സമുദ്രപ്രദേശത്ത് വമിക്കുന്നതാണ് എണ്ണച്ചോർച്ച .
മലിനീകരണത്തിന് ഉദാഹരണമാണിത്.
സമുദ്രത്തിലേക്കോ തീരപ്രദേശത്തേക്കോ എണ്ണ വമിക്കുന്ന കടൽ എണ്ണച്ചോർച്ചയ്ക്കാണ് ഈ പദം കൂടുതലായി ഉപയോഗിക്കുന്നത്.
എന്നാൽ എണ്ണച്ചോർച്ച കരയിലും സംഭവിക്കാം.
ടാങ്കറുകൾ, തീരത്തുനിന്നും അകലെനിന്ന് എണ്ണകുഴിച്ചെടുക്കാനുള്ള പ്ലാറ്റ്ഫോമുകൾ, എണ്ണകുഴിച്ചെടുക്കാനുള്ള ഉപകരണങ്ങൾ, എണ്ണക്കിണറുകൾ എന്നിവയിൽ നിന്നുള്ള ക്രൂഡ് ഓയിലിന്റെ പുറന്തള്ളൽ കാരണം എണ്ണച്ചോർച്ച ഉണ്ടാകാം.
അതോടൊപ്പം, ശുദ്ധീകരിച്ച പെട്രോളിയം ഉൽപ്പന്നങ്ങൾ, അവയുടെ ഉപോൽപ്പന്നങ്ങൾ, വലിയ കപ്പലുകൾക്ക് ഉപയോഗിക്കുന്ന ഘന ഇന്ധനങ്ങളായ ബങ്കർ ഇന്ധനം അല്ലെങ്കിൽ എണ്ണമയമുള്ള മാലിന്യം അല്ലെങ്കിൽ മലിമമായ എണ്ണ എന്നിവയുടെ പുറന്തള്ളൽ മൂലവും എണ്ണച്ചോർച്ച ഉണ്ടാകാം.
ഒരു എണ്ണച്ചോർച്ചയുണ്ടായാൽ, ശുചീകരണവും പഴയ അവസ്ഥയിലേക്ക് തിരികെ കൊണ്ടുവരലും വളരെപ്രയാസമേറിയതാണ്.
വമിച്ചിരിക്കുന്ന എണ്ണയുടെ തരം, വെള്ളത്തിന്റെ താപനില, തീരപ്രദേശത്തിന്റേയും, കടൽത്തീരത്തിന്റേയും തരം ഉൾപ്പെടെ അനേകം ഘടകങ്ങളെ ഇത്  ആശ്രയിച്ചിരിക്കുന്നു.
എണ്ണച്ചോർച്ചകൾ വൃത്തിയാക്കാൻ ആഴ്ച്ചകളും മാസങ്ങളും ചിലപ്പോൾ വർഷങ്ങൾ വരെ എടുത്തേക്കും.
ഇതും കാണുക Wikimedia Commons has media related to Oil spill .
Automated Data Inquiry for Oil Spills Environmental issues with petroleum Environmental issues with shipping LNG spill Low-temperature thermal desorption National Oil and Hazardous Substances Pollution Contingency Plan Ohmsett (Oil and Hazardous Materials Simulated Environmental Test Tank) Oil Pollution Act of 1990 (in the US) Oil well Penguin sweater Project Deep Spill , the first intentional deepwater oil and gas spill Pseudomonas putida (used for degrading oil) S-200 (fertilizer) ShoreZone Spill containment Tarball അവലംബം കൂടുതൽ വായനയ്ക്ക് The World Almanac and Book of Facts , 2004 Oil Spill Case Histories 1967-1991 , NOAA/Hazardous Materials and Response Division, Seattle WA, 1992 Nelson-Smith, Oil Pollution and Marine Ecology , Elek Scientific, London, 1972; Plenum, New York, 1973 Oilspill Data set
എണ്ണപ്പാടം (നോവൽ)
എൻ.പി. മുഹമ്മദ് എഴുതിയ നോവലാണ് എണ്ണപ്പാടം .
ഈ കൃതിക്ക് നോവൽ സാഹിത്യത്തിനുള്ള 1981-ലെ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് .
കുർസ്‌ക്
കുർസ്ക് (Russian: Курск) കുർ, ടസ്കർ, സെയിം നദികളുടെ സംഗമസ്ഥാനത്ത് സ്ഥിതി ചെയ്യുന്ന റഷ്യയിലെ കുർസ്ക് ഒബ്ലാസ്റ്റിൻ്റെ ഒരു ഭരണ കേന്ദ്രമായ നഗരമാണ്.
2021ലെ സെൻസസ് പ്രകാരം കുർസ്കിലെ ജനസംഖ്യ 440,052 ആണ്.
ഫലകം:Ru-census2021 അവലംബം 1 2 3 4 ↑ ↑ ↑ БД ПМО Курской области.
Город Курск ↑ {{ cite web }} : Invalid | ref=harv ( help ) CS1 maint: unrecognized language ( link ) ↑ ↑ 1 2 3 ↑ {{ cite web }} :  CS1 maint: unrecognized language ( link ) ↑ Local post office info – http://www.russianpost.ru/PostOfficeFindInterface/FindOPSByPostOfficeID.aspx?index=305000 Archived March 10, 2014, at the Wayback Machine .
ബാഹ്യ ലിങ്കുകൾ കുർസ്‌ക് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
കക്ഷ്യാവിഭജനം
ശൈശവം, കൗമാരം, യൗവനം, വാർദ്ധക്യം എന്നിങ്ങനെ മനുഷ്യന് നാലവസ്ഥകൾ ഉളളതുപോലെ സംസാരഭാഷയ്ക്കും അവസ്ഥകൾ ഉണ്ട്.
മനുഷ്യൻ ജീവിച്ചിരിക്കുന്ന പക്ഷം ക്രമേണ ഈ അവസ്ഥകൾ അനുഭവിച്ചേതീരൂ.
എന്നാൽ ഭാഷയ്ക്ക് ഈ നിർബന്ധമില്ലെന്നു മാത്രമല്ല, അവസ്ഥകൾക്ക് ഒരു കാലവ്യവസ്ഥയും ഇല്ല.
ഒരു ഭാഷ എന്നെന്നേക്കും ബാല്യാവസ്ഥയിൽ തന്നെ ഇരുന്നുവെന്നു വരുന്നതും മറ്റൊരു ഭാഷ യൗവനദശയിൽ തന്നെ ജനിച്ചുവെന്നു വരുന്നതും ഒട്ടും അസാധാരണമല്ല.
കക്ഷ്യകളുടെ വിഭജനം പ്രാകൃതകക്ഷ്യ (ശൈശവം)
ഇതിൽ ശബ്ദങ്ങൾ സമപ്രധാനങ്ങളായും അന്യോന്യസംബന്ധം കാണിക്കുന്നതിന് ഒരു വഴിയില്ലാത്തതായും ഇരിക്കുന്നു.
ഉദാഹരണം ചൈനീസ് ഭാഷ സംശ്ലിഷ്ടകക്ഷ്യ (കൗമാരം)
ഇതിൽ സംബന്ധത്തെക്കുറിക്കുവാനായി ചില ശബ്ദങ്ങൾ ഉണ്ടെങ്കിലും അവയ്ക്കു മറ്റു പദങ്ങളെപ്പോലെതന്നെ സ്വതന്ത്രമായി നിൽക്കുന്നതിന് വിരോധമില്ല.
ഉദാഹരണം തമിഴ് , മലയാളം വൈകൃതകക്ഷ്യ (യൗവനം)
ഇതിൽ സംബന്ധം കുറിക്കുന്ന ശബ്ദങ്ങൾ തേഞ്ഞുതേഞ്ഞു പ്രത്യങ്ങളായിത്തീരുന്നു.
അവയ്ക്കു പ്രകൃതിയിൽ നിന്നും വേർപെട്ടാൽ പിന്നെ ഒരർത്ഥവുമില്ല
ഉദാഹരണം സംസ്കൃതം അപഗ്രഥിതകക്ഷ്യ (വാർദ്ധക്യം)
വാർദ്ധക്യം രണ്ടാംബാല്യമാണെന്നു പറയുന്നതിന് അനുരൂപകമായി ഈ കക്ഷ്യയിൽ സംബന്ധവാചകങ്ങൾ തിരികെ പ്രകൃതികളിൽ നിന്നും വേർപെട്ടു നിൽക്കുന്നു
ഉദാഹരണം ഇംഗ്ലീഷ്
ഈ കക്ഷ്യകളുടെ സ്വഭാവം സ്ഫുടമാകുന്നതിന് ഭിത്തികെട്ടുന്നതിനെ ഒരു ഉദാഹരണമായി എടുക്കാം.
പ്രാകൃതകക്ഷ്യക്ക് വാക്യം, ഇഷ്ടികകൾ മീതേക്കുമീതേ പെറുക്കിവച്ചുണ്ടാക്കിയ ഭിത്തിക്കു തുല്യമായിരിക്കും
സംശ്ലിഷ്ടകക്ഷ്യയിൽ ചില ഇഷ്ടികകളെ ചെരിച്ചും മറ്റും വെച്ച് വിടവുകൾ അടച്ചു കാണുന്നു.
വൈകൃതകക്ഷ്യയിൽ ഇഷ്ടികകളെത്തന്നെ പൊടിച്ചുതേച്ചും എല്ലാ ഇഷ്ടികകളേയും തമ്മിൽ യോജിപ്പിക്കുന്നു.
അപഗ്രഥിതകക്ഷ്യയിൽ പിരിയാണിയും ചേർപ്പുകൾക്ക് പരിഷ്‌ക്കാരം ചെയ്യുന്നും
ധനംനിമിത്തം, ധനംകൊണ്ട്, ധനത്താൽ, ധനമതിനാൽ എന്ന് ഒരേ അർത്ഥത്തിൽ പ്രയോഗിക്കുന്നത് ഏകദേശം നാലുകക്ഷ്യകൾക്കും മുറയ്ക്ക് ഉദാഹരണമായിപ്പറയാം.
മലയാളത്തിന്റെ ഇപ്പോഴത്തെ നില സംശ്ലിഷ്ടകക്ഷ്യയിൽ നിന്ന്ം വൈകൃതകക്ഷ്യയിലേക്കു കയറാനുള്ള പടിവാതിലിലാകുന്നു.
മലയാളത്തെ ഇങ്ങനെ കൈകൊടുത്തു വൈകൃതകക്ഷ്യയിലേക്ക് പിടിച്ചു കയറ്റുന്നത് സംസ്കൃതമാണ്.
അതിനാൽ മലയാളഭാഷയിൽ ഇപ്പോൾ സംബന്ധങ്ങളെ കാണിക്കുന്നതിന് മുമ്പുണ്ടായിരുന്ന നിപാതം, അനുപ്രയോഗം മുതാലായ ശബ്ദങ്ങൾ തേഞ്ഞു തേഞ്ഞു പ്രത്യയത്തിന്റെ സ്വഭാവത്തെ അടഞ്ഞിരിക്കുന്നു
'ഉടയതമ്പുരാൻ', 'നിറമുടയ' ഇത്യാദികളിൽ പ്രയോഗിച്ചിരിക്കുന്ന 'ഉടയ' എന്ന ശബ്ദമായിരുന്നു ഷഷ്ഠിവിഭക്തിയെ കുറിച്ചിരുന്നത്  ഇപ്പോൾ അത് സങ്കോചിച്ച് 'ഉടെ', 'ടെ', 'റെ' എന്ന ഷഷ്ഠി പ്രത്യമായിത്തീർന്നു എന്ന് കേരളപാണിനി പറയുന്നു അവലംബം
കേരളപാണിനീയം-ഏ ആർ രാജരാജവർമ്മ
കഗിസോ റബാദ
കഗിസോ റബാഡ (ജനനം മെയ് 25, 1995) ഒരു ദക്ഷിണാഫ്രിക്കൻ രാജ്യാന്തര ക്രിക്കറ്റ് ഗെയിമിന്റെ എല്ലാ ഫോർമാറ്റുകളും കളിക്കുന്ന വലംകൈയ്യൻ ഫാസ്റ്റ് ബൌളറാണ് അദ്ദേഹം.
2014 നവംബറിലാണ് പരിമിത ഓവർ ക്രിക്കറ്റിൽ അരങ്ങേറ്റം കുറിച്ചത്.
ടെസ്റ്റ് 2015 നവംബറിലാണ് തുടക്കം.
2018 ജനുവരിയിൽ അദ്ദേഹം രണ്ടും കൽപ്പിച്ചു.
ഐസിസി ഏകദിന റാങ്കിംഗ് എന്നിട്ട്.
ഐസിസി ടെസ്റ്റ് റാങ്കിംഗ് പ്രായം 22.
2018 ജൂലൈയിൽ ടെസ്റ്റിൽ 150 വിക്കറ്റുകൾ (23 വർഷം 50 ദിവസം) നേടുന്ന ഏറ്റവും പ്രായം കുറഞ്ഞ ബൌളറായി അദ്ദേഹം മാറി.
2016 ജൂലൈയിൽ ആറ് അവാർഡുകൾ നേടുന്ന ആദ്യ ക്രിക്കറ്റ് താരമായി റബാഡ മാറി.
ക്രിക്കറ്റ് ദക്ഷിണാഫ്രിക്കക്രിക്കറ്റർ ഓഫ് ദി ഇയർ പുരസ്കാരം ഉൾപ്പെടെ വാർഷിക ഡിന്നർ.
2018 ജൂണിൽ സിഎസ്എയുടെ വാർഷിക ഡിന്നറിൽ ക്രിക്കറ്റ് ഓഫ് ദി ഇയർ, ടെസ്റ്റ് ക്രിക്കറ്റ്, ഏകദിന ക്രിക്കറ്റ് എന്നിവ ഉൾപ്പെടെ ആറ് അവാർഡുകൾ അദ്ദേഹം നേടി.
ഓഗസ്റ്റ് 2018, വിസ്ഡൻ ലോകത്തിലെ ഏറ്റവും മികച്ച യുവതാരമെന്ന് അദ്ദേഹത്തെ വിശേഷിപ്പിച്ചു.
ക്രിക്കറ്റിന്റെ മൂന്ന് ഫോർമാറ്റിലും ഹാട്ട്രിക്ക് നേടിയ ഒരേ ഒരു ബൗള്ളർ ആണ് അദ്ദേഹം.
കഗേമുഷ
കഗേമുഷ ( 影武者 , ഷാഡോ വാറിയർ ) 1980 -ൽ പുറത്തിറങ്ങിയ അകിര കുറോസാവ ചിത്രമാണ്.
ജാപ്പനീസ് ഭാഷയിൽ രാഷ്ട്രീയത്തിൽ ശ്രദ്ധതിരിക്കാനായി ഉപയോഗിക്കുന്ന കാര്യങ്ങളെയാണ് കഗേമുഷ എന്ന വാക്കുകൊണ്ടുദ്ദേശിക്കുന്നത്.
ജാപ്പനീസ് ചരിത്രത്തിലെ സെൻഗോക്കു കാലഘട്ടത്തിലാണ് കഥ നടക്കുന്നത്.
താഴ്ന്ന നിലയിലുള്ള ഒരു കുറ്റവാളിയെ മരിക്കാറായ ഒരു ഡേയ്മ്യോ ആയി അഭിനയിക്കാനായി നിയോഗിക്കുന്നതാണ് കഥ.
ദുർബലമായ രാജവംശത്തെ ആക്രമണത്തിൽ നിന്ന് സംരക്ഷിക്കാനാണ് ഈ നടപടി.
തകേഡ ഷിൻഗെനിനെ അടിസ്ഥാനമാക്കിയാണ് ഈ ഡേയ്മ്യോയുടെ കഥാപാത്രത്തെ രൂപപ്പെടുത്തിയിരിക്കുന്നത്.
1575 -ലെ നഗാഷിനോ യുദ്ധത്തോടെയാണ് ഈ ചലച്ചിത്രം അവസാനിക്കുന്നത്.
ജപ്പാനിൽ ഷെൻഗോകു കാലഘട്ടത്തിൽ ടകേഡ വംശത്തിന്റെ ഡേയ്മ്യോ ആണ് ടകേഡ ഷിൻഗെൻ എന്ന വ്യക്തി.
ഇദ്ദേഹം തന്റെ സഹോദരനായ ടകേഡ നോബുകാ പേരില്ലാത്ത ഒരു കള്ളൻ എന്നിവരുമായി ഒരു കൂടിക്കാഴ്ച്ച നടത്തുന്നു.
ഷിൻഗെനുമായി അസാമാന്യ സാമ്യമുള്ളതിനാലാണ് കള്ളനെ കുരിശിലേറ്റി കൊല്ലാതിരുന്നത്.
ഒരു അപരൻ എന്ന നിലയ്ക്ക് കള്ളൻ പ്രയോജനപ്പെടും എന്ന് ഇവർ തീരുമാനിക്കുന്നു.
കള്ളൻ കഗേമുഷ ആയിമാറുന്നു.
ഷിൻഗെനിന്റെ സേന പിന്നീട് ടോകുഗാവ ലെയേസുവിന്റെ ഒരു കോട്ട ഉപരോധിക്കുന്നു.
ഷിൻഗെൻ യുദ്ധഭൂമിയിൽ പുല്ലാങ്കുഴൽ വായിക്കുന്ന ഒരാളെ സന്ദർശിക്കുമ്പോൾ പരിക്കേൽക്കുന്നു.
തന്റെ മരണം ഒരു രഹസ്യമാക്കി വയ്ക്കണം എന്ന് ഇദ്ദേഹം സേനാധിപന്മാരോട് പറയുന്നു.
ഒരു മലയിടുക്കിലൂടെ കൊണ്ടുപോകവേ ഇദ്ദേഹം മരിക്കുന്നു.
ഏതാനം പേർ മാത്രമാണ് ഇതിന് സാക്ഷികളാകുന്നത്.
ഓഡ നോബുനാഗ, ടോകുഗാവ ലെയേസു, യുവേസുഗി കെൻഷിൻ എന്നിവരെല്ലാം ഷിൻഗെനിന്റെ മരണത്തെപ്പറ്റി ചിന്തിക്കുന്നുണ്ട്.
നൊബുകാഡോ കള്ളനെ ഷിൻഗെനിന്റെ സേനാധിപന്മാർക്ക് മുന്നിൽ കൊണ്ടുവരുന്നു.
ഈ കഗേമുഷയെ മുഴുവൻ സമയ ഷിൻഗെൻ അപരനായി ഉപയോഗിക്കാനാണ് ഇദ്ദേഹത്തിന്റെ പദ്ധതി.
ആദ്യം കള്ളനും ഷിൻഗെൻ മരിച്ചതായി അറിയില്ല.
നിധിയാണെന്ന് കരുതി ഒരു വലിയ ഭരണി പൊട്ടിക്കാൻ കള്ളൻ ശ്രമിക്കുമ്പോഴാണ് അതിനകത്ത് ഷിൻഗെനിന്റെ മൃതദേഹമാണെന്ന് കള്ളൻ മനസ്സിലാക്കുന്നത്.
ഇതിനുശേഷം കള്ളനെ വിശ്വസിക്കാൻ സാധിക്കില്ലെന്ന് ജനറൽമാർ തീരുമാനിക്കുന്നു.
അയാളെ അവർ സ്വതന്ത്രനാക്കുന്നു.
ഷിൻഗെനിന്റെ ശവശരീരമുള്ള ഭരണി ടകേഡ നേതാക്കൾ രഹസ്യമായി സുവ തടാകത്തിൽ ഉപേക്ഷിക്കുന്നു.
ടോകുഗാവയ്ക്കും സഖ്യകക്ഷിയായ നോബുനാഗ ഓഡയ്ക്കും വേണ്ടി ജോലി ചെയ്യുന്ന ചാരന്മാർ ഈ സംഭവം കാണുന്നു.
ഷിൻഗെൻ മരി‌ച്ചെന്ന് സംശയിക്കുന്ന ഇവർ ഇക്കാര്യം റിപ്പോർട്ട് ചെയ്യാനായി പോകുന്നു.
കള്ളൻ ഇത് കേൾക്കുന്നു.
തന്റെ സേവനം കള്ളൻ തുടർന്നും ടകേഡ നേതാക്കൾക്ക് നൽകുന്നു.
തങ്ങൾ തടാകത്തിലെ ദൈവത്തിന് സാകെ എന്ന മദ്യം നിവേദിക്കുകയാണെന്ന് പറഞ്ഞുകൊണ്ട് അവർ സത്യം മറച്ചുവയ്ക്കുന്നു.
ഉപരോധത്തിന് ശേഷം തിരികെപ്പോകുന്ന ടകേഡ സേനയെ ചാരന്മാർ പിന്തുടരുന്നു.
ഷിൻഗെൻ മരിച്ചു എന്ന് ഇവർ സംശയിക്കുന്നുണ്ടെങ്കിലും ഇവർ പിന്നീട് കഗേമുഷയുടെ അഭിനയം വിശ്വസിക്കുന്നു.
തിരികെ കൊട്ടാരത്തിലെത്തിയ കള്ളൻ ഷിൻഗെനിന്റെ വെപ്പാട്ടിമാരെയും കൊച്ചുമകനെയും കബളിപ്പിക്കുന്നു.
ഇദ്ദേഹത്തിന്റെ ആംഗ്യങ്ങൾ അനുകരിച്ചും ഇദ്ദേഹത്തെപ്പറ്റി കൂടുതൽ അറിഞ്ഞും കള്ളൻ ഷിൻഗെനിന്റെ വ്യക്തിത്വം സ്വാംശീകരിക്കുന്നു.
അംഗരക്ഷകരെയും ടകേഡ കറ്റ്സുവോറിയുടെ മകനെയും ഇദ്ദേഹം കബളിപ്പിക്കുന്നു.
വംശത്തിന്റെ ഒരു സമ്മേളനത്തിന്റെ നേതൃസ്ഥാനത്തിരിക്കേണ്ട സാഹചര്യം വരുമ്പോൾ സേനാധിപന്മാർക്കിടയിൽ ഒരു സമവായം ഉണ്ടാകുന്നതുവരെ സംസാരിക്കരുതെന്ന് നോബുകാഡോ കള്ളനോട് പറയുന്നു.
കള്ളൻ ഇതിനുശേഷം സേനാധിപന്മാരുടെ പദ്ധതി അംഗീകരിക്കുകയും കൗൺസിൽ പിരിച്ചുവിടുകയും ചെയ്യുക എന്നായിരുന്നു നിർദ്ദേശം.
സേനാധിപന്മാർ തനിക്ക് അധികാരം തരുന്നതിന് പകരം ഒരു കള്ളനെ ഷിൻഗെനായി അഭിനയിപ്പിക്കുന്നതിൽ കറ്റ്സുവോറി ക്രൂദ്ധനാണ്.
കഗേമുഷയെ കൗൺസിലിന് മുന്നിൽ പരീക്ഷിച്ച് സേനാധിപന്മാരെ ദേഷ്യപ്പെടുത്താൻ കറ്റ്‌സുവോറി തീരുമാനിക്കുന്നു.
സമ്മേളനത്തിൽ പങ്കെടുക്കുന്നവരിൽ ഭൂരിഭാഗം പേർക്കും ഷിൻഗെൻ മരിച്ച കാര്യം അറിയില്ല.
താങ്കൾക്ക് എന്ത് നിർദ്ദേശമാണ് നൽകാനുള്ളതെന്ന് കറ്റ്സുവോറി കള്ളനോട് നേരിട്ട് ചോദിക്കുന്നു.
ദീർഘനേരത്തെ മൗനത്തിനുശേഷം കള്ളന്റെ മറുപടി ഇപ്രകാരമാണ് "ഒരു പർവ്വതം അനങ്ങുകയില്ല. അനങ്ങേണ്ടതില്ല."
ഇത് സേനാധിപന്മാർക്ക് ഇഷ്ടപ്പെട്ടുവെങ്കിലും കറ്റ്സുവോരിയും വംശത്തിലെ മറ്റ് നേതാക്കന്മാരും തമ്മിലുള്ള സ്പർദ്ധ വർദ്ധിപ്പിക്കുന്നു.
1573-ൽ ഓഡ നോബുനാഗ തന്റെ സൈന്യവുമായി അസായി നാഗമാസയെ ആക്രമിക്കാനുള്ള പദ്ധതിയിടുകയാണ്.
ടോകുഗാവ വംശവും ഓഡ വംശവും ടകേഡ ഭൂമി ആക്രമിക്കുമ്പോൾ കറ്റ്സുവോരി സേനാധിപന്മാരുടെ ഉപദേശത്തിനെതിരായി പ്രത്യാക്രമണം അഴിച്ചുവിടുന്നു.
കഗേമുഷ സഹായസേനയുമായി 1574 -ലെ ടകാടെൻജിൻ യുദ്ധത്തിനെത്താൻ നിർബന്ധിതനാകുന്നു.
യുദ്ധം വിജയിക്കുന്നു.
കഗേമുഷ ഷിൻഗെനിന്റെ കുതിരപ്പുറത്ത് കയറുവാൻ ശ്രമിക്കുന്നു.
താഴെ വീണ കള്ളന്റെ ശരീരത്തിൽ ഷിൻഗെനിന്റെ പരിക്കുകളുടെ പാടുകൾ ഇല്ല എന്ന് മറ്റുള്ളവർ കാണുന്നു.
കള്ളനെ കൊട്ടാരത്തിൽ നിന്ന് പുറത്താക്കുന്നു.
കറ്റ്സുവോരി വംശഭരണം ഏറ്റെടുക്കുന്നു.
നേതൃത്ത്വത്തിന്റെ ദൗർബല്യം മനസ്സിലാക്കുന്ന ശത്രുക്കൾ ആക്രമണം നടത്തുന്നു.
കറ്റ്സുവോരി നോബുനാഗയ്ക്കെതിരായി തന്റെ സൈന്യം മുഴുവനുമുപയോഗിച്ച് ആക്രമണം അഴിച്ചുവിടുന്നു.
നഗാഷിനോ യുദ്ധത്തിൽ ടകേഡയുടെ സൈന്യം തുടച്ചുനീക്കപ്പെടുന്നു.
കഗേമുഷ ഇതിന് സാക്ഷിയാകുന്നു.
തന്റെ കൂറ് പ്രകടിപ്പിക്കാനായി ഒരു കുന്തവുമായി കള്ളൻ ശത്രുക്കളെ ആക്രമിക്കുന്നു.
പരിക്കേറ്റ കഗേമുഷ മരണമടയുന്നു.
ജോർജ്ജ് ലൂക്കാസ് , ഫ്രാൻസിസ് ഫോർഡ് കോപ്പോള എന്നിവർ എക്സിക്യൂട്ടീവ് പ്രൊഡ്യൂസർമാരാണെന്ന് ചലച്ചിത്രത്തിന്റെ അന്താരാഷ്ട്ര വേർഷന്റെ ഒടുവിൽ എഴുതിയിട്ടുണ്ട്.
ടോഹോ സ്റ്റുഡിയോസിന് ചിത്രം പൂർത്തിയാക്കാൻ സാധിക്കാതെവന്നപ്പോൾ റ്റ്വന്റിയത് സെഞ്ച്വറി ഫോക്സിനോട് ചിത്രം പൂർത്തിയാക്കാനുള്ള പണം മുടക്കാനുള്ള പ്രേരണ നൽകിയത് ഇവർ രണ്ടാളുമായിരുന്നു.
ഇതിന് പകരമായി റ്റ്വന്റിയത് സെഞ്ച്വറി ഫോക്സിന് ചിത്രത്തിന്റെ അന്താരാഷ്ട്ര വിതരണാവകാശം ലഭിച്ചു.
ആദ്യം നായകവേഷത്തിൽ കുറോസാവ നിശ്ചയിച്ചത് ഷിന്റാരോ കാറ്റ്സു എന്ന നടനെയായിരുന്നു.
കാറ്റ്സു ആദ്യ ദിവസത്തെ ഷൂട്ടിംഗ് പൂർത്തിയാകുന്നതിന് മുൻപ് അഭിനയം നിറുത്തിപ്പോയി.
ക്രൈറ്റീരിയൺ കളക്ഷൻ ഡിവിഡിയുമായുള്ള ഇന്റർവ്യൂവിൽ എക്സിക്യൂട്ടീവ് പ്രൊഡ്യൂസർ കോപ്പോള വെളിപ്പെടുത്തുന്നത് കാറ്റ്സു കുറസോവയുടെ ചിത്രീകരണ രീതി പകർത്തുവാനായി സ്വന്തം കാമറയും ആൾക്കാരുമായാണ് ഷൂട്ടിംഗിനെത്തിയതെന്നാണ്.
കാറ്റ്സുവിനെ പുറത്താക്കുകയായിരുന്നോ അതോ സ്വന്തം ഇഷ്ടപ്രകാരം പോവുകയായിരുന്നോ എന്നത് വ്യക്തമല്ല.
കുറസോവയുടെ ധാരാളം ചലച്ചിത്രങ്ങളിൽ ഇതിനു മുൻപ് അഭിനയിച്ചിട്ടുള്ള പ്രശസ്തനായ നടൻ ടാറ്റ്സുയ നകഡായിയാണ് ഇതിന് പകരം അഭിനയിച്ചത്.
കഗേഷുമയുടെയും യജമാനന്റെയും റോളുകൾ ഇദ്ദേഹം തന്നെയാണ് അഭിനയിച്ചത്.
കഗേമുഷയിലെ ഒരു റോൾ വളരെക്കാലമായി ഇദ്ദേഹത്തിന്റെ സിനിമകളിൽ അഭിനയിച്ചിരുന്ന ടകാഷി ഷിമൂറയ്ക്ക് കുറോസാവ നൽകിയിരുന്നു.
കുറോസാവയുടെ ചിത്രങ്ങളിൽ ഷിമൂറ അഭിനയിച്ച അവസാന ചിത്രമാണ് കഗേമുഷ .
പാശ്ചാത്യ ഡോക്ടറുടെ പരിചാരകനായി ഇദ്ദേഹം അഭിനയിച്ച സീൻ അന്താരാഷ്ട്ര തലത്തിൽ പ്രദർശിപ്പിച്ച ചിത്രത്തിൽ നിന്ന് നീക്കം ചെയ്യുകയുണ്ടായി.
ക്രൈറ്റീരിയൺ കളക്ഷൻ ഡിവിഡിയിൽ ഈ സീനും പതിനെട്ട് മിനിട്ടോളം ചലച്ചിത്രവും കൂട്ടിച്ചേർത്തു.
ലൂക്കാസിന്റെ അഭിപ്രായത്തിൽ കുറോസാവ അവസാന യുദ്ധരംഗത്ത് 5000 എക്സ്ട്രാ നടീനടന്മാരെ ഉപയോഗിച്ചിരുന്നു.
ഒരു ദിവസം മുഴുവൻ ഷൂട്ടിംഗ് നടത്തിയശേഷം അവസാനം റിലീസ് ചെയ്ത ചിത്രത്തിൽ ഇതിൽ നിന്നും 90 സെക്കന്റുകൾ മാത്രമാണ് ഉപയോഗിച്ചത്.
പല സുന്ദരമായ സ്പെഷ്യൽ എഫക്റ്റുകളും കഥയിലെ വിടവുകൾ നികത്തുന്ന സീനുകളും " വെട്ടി മാറ്റപ്പെട്ടു ".
അഭിനേതാക്കൾ തത്‌സൂയ നകഡായി - ടകേഡ ഷിൻഗെൻ /കഗേമുഷ സുടോമു യാമസാക്കി - ടകേഡ നോബുകാഡോ കൈനിച്ചി ഹഗിവാര - ടകേഡ കറ്റ്സുയോറി ജിൻപാച്ചി നേസു - സുചിയ സോഹാചിറോ ഹിഡേജി ഒടാകി - യാമഗാറ്റ മസാകാഗേ ഡൈസുകേ റയൂ - ഓഡ നൊബൂനാഗ മസയൂകി യൂയി - ലിയേസു കാവോറി മോമോയി - ഒറ്റ്സുയാനോകാറ്റ മിറ്റ്സുകോ ബൈസോ - ഒയുനോകാറ്റ ഹിഡിയോ മ്യൂറോറ്റ - ബാബ നോബുഫ്യൂസ ടകയൂകി ഷിഹോ - നൈറ്റോ മസടോയോ കോജി ഷിമിസു - അറ്റൊബെ കറ്റ്സുസുകെ നൊബുറൊ ഷിമിസു - ഹര മസറ്റനെ സെൻ യമമൊടൊ - ഒയമഡ നൊബുഷിഗെ ഷുഹെയി സുഗിമൊറി - കോസാക മസനോബു ടകാഷി ഷിമുറ - ടഗുചി ഗ്യോബു ഏയിചി കനകുബോ - ഉവേസുഗി കെൻഷിൻ ഫ്രാൻസിസ് സെല്ലെക് - പാതിരി സ്വീകരണം
1980 -ലെ ജാപ്പനീസ് മാർക്കറ്റിലെ ഒന്നാം നമ്പർ ചലച്ചിത്രമായിരുന്നു കഗേമുഷ .
¥2.7 ബില്യണായിരുന്നു ആകെ വരവ്.
1980-ലെ കാൻ ചലച്ചിത്രോത്സവത്തിൽ കഗേമുഷ ഓൾ ദാറ്റ് ജാസ് എന്ന ചിത്രത്തോടൊന്നിച്ച് പാം ഡെ ഓർ പുരസ്കാരം പങ്കിട്ടു.
കഗേമുഷ രണ്ട് അക്കാദമി പുർസ്കാരങ്ങൾക്കായി നോമിനേറ്റ് ചെയ്യപ്പെട്ടിരുന്നു.
1981-ലെ മികച്ച അന്യഭാഷാചിത്രത്തിനുള്ള സീസർ പുരസ്കാരം ഈ ചിത്രത്തിന് ലഭിച്ചു.
അക്കാദമി പുരസ്കാരം (യുഎസ്എ) നോമിനേഷൻ: മികച്ച കലാസംവിധാനം ( യോഷിറോ മുറാകി ) നോമിനേഷൻ: മികച്ച വിദേശഭാഷാചിത്രം ബാഫ്റ്റ പുരസ്കാരം (യുകെ) വിജയിച്ചു : മികച്ച വസ്ത്രാലങ്കാരം (സേയിച്ചിറോ മൊമൊസാവ) വിജയിച്ചു : മിക‌ച്ച സംവിധാനം (അകിര കുറോസാവ) നോമിനേഷൻ: മികച്ച സിനിമാട്ടോഗ്രാഫി (ടകാവോ സൈറ്റോ, മസഹാരു ഉവേഡ) നോമിനേഷൻ: മികച്ച ചിത്രം കാൻ ചലച്ചിത്ര ഫെസ്റ്റിവൽ (ഫ്രാൻസ്) വിജയിച്ചു : ഗോൾഡൻ പാം ( ആൾ ദാറ്റ് ജാസ് എന്ന ചിത്രത്തിനൊപ്പം) സീസർ പുരസ്കാരം (ഫ്രാൻസ്) വിജയിച്ചു : മികച്ച വിദേശ ചിത്രം ഡേവിഡ് ഡി ഡോണറ്റല്ലോ അവാർഡ് (ഇറ്റലി) വിജയിച്ചു : മികച്ച സംവിധായകൻ - വിദേശ ചിത്രം (അകിര കുറോസാവ) വിജയിച്ചു : മികച്ച പ്രൊഡ്യൂസർ - വിദേശ ചിത്രം (ഫ്രാൻസിസ് ഫോർഡ് കോപ്പോള, ജോർജ്ജ് ലൂക്കാസ് എന്നിവർ; ആങ്കി വേറ എന്ന ഹങ്കാറോ ചിത്രത്തോടൊപ്പം) ഗോൾഡൺ ഗ്ലോബ് (യുഎസ്എ) നോമിനേഷൻ: മികച്ച വിദേശ ചിത്രം ഇവയും കാണുക 53-ആമത് അക്കാദമി അവാർഡിലെ വിദേശഭാഷാ ചിത്രത്തിനായി സമർപ്പിക്കപ്പെട്ട ചിത്രങ്ങളുടെ പട്ടിക മികച്ച വിദേശഭാഷാ ചിത്രത്തിനുള്ള അക്കാദമി അവാർഡിനായി സമർപ്പിച്ച ചിത്രങ്ങളുടെ പട്ടിക അവലംബം പുറത്തേയ്ക്കുള്ള കണ്ണികൾ കഗേമുഷ ഇന്റർനെറ്റ് മൂവി ഡാറ്റാബേസിൽ കഗേമുഷ ഓൾമുവീയിൽ Criterion Collection essay by Peter Grilli Kagemusha (in Japanese) at the Japanese Movie Database
കക്കോഡിലിൿ അമ്ലം ഇംഗ്ലീഷ് വിലാസം https://ml.wikipedia.org/wiki/Cacodylic_acid
ഒരു ഓർഗാനോആഴ്സനിൿ അമ്ലമാണ് കക്കോഡിലിൿ ആസിഡ് അഥവാ ഡൈമീതൈൽ ആഴ്സനിൿ ആസിഡ് .
(CH3) 2 AsO 2 H എന്നാണ് ഇതിന്റെ രാസവാക്യം.
കക്കോഡിൽ ഇംഗ്ലീഷ് വിലാസം https://ml.wikipedia.org/wiki/Cacodyl
ആർസെനിക് അടങ്ങുന്ന ഒരു ഓർഗാനിക് യൗഗികമാണ് കക്കോഡിൽ.
സം‌‌രചനയനുസരിച്ചുള്ള പേര് ടെട്രാമെഥിൽ ഡയാർസീൻ.
ഫോർമുല As 2 (CH 3 ) 4 .
നിറമില്ലാത്തതും 170 o C-ൽ തിളയ്ക്കുന്നതുമായ ഈ ദ്രാവകം ഒരു വിഷപദാർത്ഥമാണ് .
കടുത്ത ദുർഗന്ധമുള്ള ഈ യൗഗികത്തിന് അന്വർഥമായ കക്കോഡിൽ എന്ന പേരിട്ടത് ബർസീലിയസ് എന്ന ഫ്രഞ്ച്ശാസ്ത്രഞ്ജൻ ആയിരുന്നു.
മുറിക്കകത്ത് അല്പമായ അളവിലുണ്ടെങ്കിൽ പോലും ഇതിന്റെ മണം അസഹ്യമാണ്.
വെളുത്ത ആർസെനിക്കും (As 2 O 3 ) പൊട്ടാസ്യം അസറ്റേറ്റും ചേർത്തു സ്വേദനം നടത്തിയപ്പോൾ കാഡറ്റ് എന്ന ശാസ്ത്രജ്ഞന് ലഭ്യമായ (1760) കഡറ്റ്സ് ഫ്യൂമിങ് ലിക്വിഡ് എന്ന രാസവസ്തു കക്കോഡിൻ വ്യുത്പാദിപ്പിക്കാം.
മേൽപ്പറഞ്ഞ രാസവസ്തു ഹൈഡ്രോക്ലോറിക് അംളവും കൊറോസിവ് സബ്ലിമേറ്റും (മെർക്കുറിക് ക്ല്ലോറൈഡ്)  ചേർത്തു സ്വേദനം ചെയ്താൽ കക്കോഡിൽ ക്ലോറൈഡും ഇതു പിന്നീടു സിങ്ക് ചേർത്തു ചൂടക്കിയാൽ കക്കോഡിലും ലഭിക്കുന്നു.
കക്കോഡിലിന്റെയും അതിന്റെ വ്യുത്പന്നങ്ങളുടെയും സ്വഭാവപഠനം ആദ്യമായി നടത്തിയതു ബുൺസൻ (1840) എന്ന ശാസ്ത്രജ്ഞനാണ്.
രാസപരമായി ഒരു ഇലക്ട്രോ പോസിറ്റീവ് മൂലകമ്പോലെ പ്രവർത്തിക്കുന്ന കക്കോഡിൻ തദനുഗുണങ്ങളായ ഓക്സൈഡ്, ക്ലോറൈഡ്, അയഡൈഡ്, സയനൈഡ് എന്നി യൗഗികങ്ങൾ ലഭ്യമാക്കുന്നതാണ്.
മെർക്കുറിക് ഓക്സൈഡ് ചേർത്ത് കക്കോഡിലിക്ക് ഓക്സൈഡ് ചൂടാക്കിയാൽ കക്കോഡിലിൿ അമ്ലം കിട്ടും.
ഈ ആസിഡിന്റെ ലവണങ്ങൾ ത്വക്ക്‌‌രോഗചികിത്സക്ക് ഉപയോഗിക്കാറുണ്ട്.
കക്കോഡിൻ ഓക്സൈഡും മെർക്കുറിക്ക് സയനൈഡും ചേർത്തു ചൂടാക്കിയാൽ കിട്ടുന്ന കക്കോഡിൻ സയനൈഡ് ഏറ്റവും വിഷമുള്ള ഒരു പദാർഥമാണ്.
As(CH 3 ) 2 -- റാഡിക്കലും കക്കോഡിൻ എന്ന പേരിലറിയപ്പെടുന്നു.
ഈ റഡിക്കലിന്റെ പോളിമറാണ് കക്കോഡിൻ എന്നൊരഭിപ്രായവുമുണ്ട്.
അവലംബം പുറത്തേക്കുള്ള കണ്ണികൾ http://www.answers.com/topic/cacodyl http://dictionary.reference.com/browse/cacodyl
കക്ഷി അമ്മിണിപ്പിള്ള
ദിൽജിത്ത് അയ്യത്താൻ സംവിധാനം ചെയ്ത് 2019 ജൂൺ 28ന് പ്രദർശനത്തിനെത്തിയ ഒരു കോമഡി മലയാള ചലച്ചിത്രമാണ് ഒ.പി 160/18 കക്ഷി:അമ്മിണിപ്പിള്ള .
റിജു രാജൻ നിർമിച്ച ഈ ചിത്രത്തിൽ ആസിഫ് അലി ഒരു വക്കീലിന്റെ വേഷത്തിലാണ് എത്തിയത്.
അരുൺ മുരളീധരൻ ഈ ചിത്രത്തിന്റെ സംഗീതസംവിധാനം ചെയ്തു.
സമൂഹത്തിൽ ഏറി വരുന്ന വിവാഹമോചനങ്ങളേയും അതിന് പുറകിലെ കാരണങ്ങളെയും ദാമ്പത്യത്തിലെ ഇഴയടുപ്പങ്ങളെയും രസകരമായ രീതിയിൽ ചിത്രത്തിൽ അവതരിപ്പിച്ചു.
പേര് സൂചിപ്പിക്കുന്ന പോലെ തന്നെ ആസിഫ് അലിയുടെ വക്കീൽ കഥാപാത്രമായ പ്രദീപൻ മഞ്ഞോടിയുടെ അടുത്ത് വിവാഹമോചനം ആവശ്യപ്പെട്ട് എത്തുന്ന കക്ഷി, അമ്മിണിപ്പിള്ളയേയും ഭാര്യ കാന്തി ശിവദാസിനെയും ചുറ്റിപ്പറ്റി നടക്കുന്ന രസകരമായ കഥയാണ് ഈ ചിത്രം പറഞ്ഞത്.
ധം ലഗാ കി ഹൈഷ എന്ന പേരിലുള്ള ഒരു ഹിന്ദി ചിത്രം സമാന പ്രമേയം കൈകാര്യം ചെയ്തിട്ടുണ്ട്.
വീട്ടുകാർ അമ്മിണി എന്ന് ഓമനപ്പേരിട്ട് വിളിക്കുന്ന ഷജിത് എന്ന സാധാരണ ചെറുപ്പക്കാരൻ ആണ്.
ഗൾഫിൽ നിന്നും നാട്ടിലേക്ക് എത്തിയതും വീട്ടുകാർ കയ്യോടെ ഷജിത്തിനെ വിവാഹം കഴിപ്പിക്കുന്നു.
പക്ഷേ ദാമ്പത്യത്തിന്റെ ആദ്യദിനങ്ങളിൽ തന്നെ കല്ലുകടി ആരംഭിക്കുകയായി.
തന്റെ സങ്കൽപങ്ങളുമായി ഒത്തുപോകുന്നില്ല എന്ന നിസ്സാര കാരണത്തിൽ അമ്മിണി വിവാഹമോചനത്തിനായി കുടുംബകോടതിയിൽ കേസ് ഫയൽ ചെയ്യുന്നു.
എന്നാൽ ഭാര്യയ്ക്ക് അമ്മിണിയെ പിരിയാനും വയ്യ.
ഈ സാഹചര്യത്തിൽ അമ്മിണിക്ക് വിവാഹമോചനം നേടിക്കൊടുക്കാൻ അഡ്വ.
പ്രദീപൻ മഞ്ഞോടി നടത്തുന്ന ശ്രമങ്ങളാണ് ചിത്രം പറയുന്നത്.
വാദപ്രതിവാദങ്ങളുടെ നീണ്ട നാളുകൾക്ക് ശേഷം കോടതി വിധി വരുന്ന ദിവസം അപ്രതീക്ഷിതമായി കാത്തുവച്ച വഴിത്തിരിവിൽ ചിത്രം പര്യവസാനിക്കുന്നു.
അഭിനേതാക്കൾ ആസിഫ് അലി - അഡ്വക്കേറ്റ് പ്രദീപൻ മഞ്ഞോടി അഹമ്മദ് സിദ്ദിഖ് അശ്വതി മനോഹരൻ ...
നിമിഷ ഫറ ഷിബില ...
കാന്തി ശിവദാസൻ ബേസിൽ ജോസഫ് നിർമൽ പാലാഴി ...
മുകേഷ് കുമാർ മാമുക്കോയ ...
ഷൺമുഖം ലുക്ക്മാൻ ലുക്കു ...
സുരൻ ശ്രീകാന്ത് മുരളി ...
ജഡ്ജ് മാത്തൻ സരസ ബാലുശ്ശേരി നായികയുടെ പ്രത്യേകത
ഈ ചിത്രത്തിലെ കാന്തി ശിവദാസൻ എന്ന കഥാപാത്രത്തിന് ഷിബില ജീവൻ നൽകിയത് 64 കിലോയിൽ നിന്ന് 24 കിലോ കൂട്ടിയാണ്.
പരമ്പരാഗത നായികാസങ്കൽപങ്ങളുടെ അഴകളവുകൾ മറികടന്നു, പ്ലസ് സൈസ് ഹീറോയിൻ സങ്കൽപം മലയാള സിനിമയിൽ അംഗീകരിക്കപ്പെടുന്നു എന്നതിന് ഉത്തമ ഉദാഹരണമാണ് ഈ ചിത്രത്തിലെ ഷിബിലയുടെ കഥാപാത്രത്തിന് കിട്ടിയ സ്വീകാര്യത.
അടുത്തിടെ ഇറങ്ങിയ തമാശ എന്ന സിനിമയിലും പരിഹാസങ്ങൾ വകവയ്ക്കാതെ, സ്വന്തം ആകാരത്തിൽ തൃപ്തരായി ആത്മവിശ്വാസത്തോടെ ജീവിക്കുന്ന സ്ത്രീകൾ വിഷയമായിരുന്നു.
അരുൺ മുരളീധരൻ ഈ ചിത്രത്തിന്റെ സംഗീതസംവിധാനം നിർവഹിച്ചു.
ഉയ്യാരം പയ്യാരം - സിയാ ഉൽ ഹഖ്
ചന്തം തികഞ്ഞോരോ - സുധീർ പറവൂർ അവലംബം
കഗിനെലെ ശ്രീ. കനകദാസ് ഗുരു പീഠം
കർണാടക സംസ്ഥാനത്ത് കുറുബ ഗൗഡരുടെ  ആത്മീയ സാംസ്കാരിക കേന്ദ്രമായി ഗുരു പീഠ സ്ഥാപിക്കപ്പെട്ടു.
മഹാസ്ംസ്ഥാനം  ആണ് ശ്രീ ബീരേന്ദ്ര കേശവ തരകാനന്ദ പുരി സ്വാമി കഴിഞ്ഞ പതിമൂന്നു വർഷമായിഅധ്യക്ഷത വഹിക്കുന്നു.
ഗുരു പീഠത്തിന് ലോകമെമ്പാടും അനുയായികളുണ്ട്.
ശ്രീ. ഇന്ത്യയിലെ കർണാടക സംസ്ഥാനത്ത് ഹാലുമാത സമൂഹത്തിന്റെ ആത്മീയവും സാംസ്കാരികവുമായ ഒരു കേന്ദ്രമായി കനകദാസ് കാഗിനെലെ ഗുരു ആഡികേശവ ഗുരുപീഠം സ്ഥാപിച്ചു.
ശ്രീ ബീരേന്ദ്ര കേശവ താരകാനന്ദ പുരി സ്വാമിജിയാണ് മഹാസാംസ്ഥാനം ആരംഭിക്കുന്നത്.
ഈ കനകദാസ് കഗിനെലെ.
വികസിപ്പിക്കുന്നതിന് വളരെയധികം പരിശ്രമിച്ച പതിമൂന്ന് വർഷമായി തുടർച്ചയായി അധ്വാനിക്കുന്നു
ഈ കഗിനെലെ ശ്രീ. കനകദാസ് ഗുരു പീഠം ഇന്ത്യയിൽ വളരെ പ്രസിദ്ധമാണ്, കാരണം ഈ സമുദായത്തിലെ പലരും ഇന്ത്യയിലെ വിവിധ സംസ്ഥാനങ്ങളിൽ താമസിക്കുന്നു.
വിദേശ രാജ്യങ്ങളിലും പ്രശസ്തമായ ഈ ഗുരു പീഠം യുഎസ്എ, യുകെ, യൂറോപ്പ്, ഓസ്ട്രേലിയ എന്നിവ ആത്മീയത്തിനും ഭക്തിക്കും പേരുകേട്ടതാണ്.
ശ്രീ. കനകദാസ് ക്ഷേത്രത്തിൽ കഗിനെലെ കുടുംബങ്ങൾക്ക് താമസിക്കാനുള്ള സൗകര്യമുണ്ട്, ആളുകൾ, കഗിനെലെ ഗുരു പീതം സന്ദർശിക്കുന്ന വിദേശികൾ എന്നിവർക്ക് വിശുദ്ധ കനകദാസിന്റെ ചരിത്രത്തെക്കുറിച്ച് അറിയാം, ഭക്തി കവിതകൾ പഠിക്കുക, ഭക്തിഗാനങ്ങൾ കേൾക്കുക, ആത്മീയ പഠനങ്ങൾ എന്നിവക്കും സൗകര്യങ്ങളുണ്ട്.